open-index/open-wikipedia-markdown huggingface dataset:
Senpai e kōhai

**Senpai** e **kōhai** sunnu elimenti essinziali di la rilazzioni supra l'etati ntâ sucitati giappunisi.
Jeni simili macari â jautri tipi di rilazzioni famigghiari cchiu intimi â quali veni iddintificatu chiddu ca jeni cchiu anzianu unni macari li gimelli suni iddinitificati nta chiddu ca jeni cchiu picciutteddu e cchiu 'nzianu.
Lu **senpai** eni chiddu ca nta lu munnu uccidintali putissi ssiri cunzidiratu "cunsigghieri", mentri li **kōhai** sunu all'incirca chiddi "apprindisti".
Nu picciuottu putissi ssiri cunzidiratu nu **senpai** di na pirsuna cchiu 'nziana ri iddu se chist'urtimu trasi nta n'urganizzazzioni, comu n'agginzia, cchiu tardu di quannu chiddu cchiu carusieddu ci trasìu.
Senpai alli voti veni rumanizzatu 'nta **"sempai"** picchini eni prununziatu a sta manèra (lu giappunisi "n" (ん) è prununziatu comu "m" quannu cumpari nta li bilabbiali comu a "p").

Nta li circuli spurtivi di li scoli giappunisi ci si spetta ca li kōhai fanu di compiti umili ppi lu **senpai** comu pulizziàricci li robbi e unni stapi.
A li **kōhai** nun bèni pirmessu cumpritamenti di fari attivitati spurtivi e janu sulu uppurtinitati limitati finu a quannu nun addiventunu iddi stissi **senpai**.

Nta na visioni ca supira chidda di l'anzianitati, a rilazzioni *'senpai-kohai* imprica na rilazzioni cu ubbrigazzioni ricipruchi, quarchi cosa di simili a na rilazzioni di cunsultazzioni.
Di nu kōhai ci si spetta di ssiri ubbidienti e rispittari lu senpai ca anu, e lu senpai in canciu ci avi l'obbrigu di guidari, pruteggiri e 'nzignari miegghiu ca ponu.
A rilazzioni Senpai-kōhai giniralmenti avi na durata ppi tutta lu tiempu ca stanu 'n contattu, macari si lu cuntestu urigginali unni si vinni a criari l'iventu unni lu senpai jera cchiu nzianu nun avi cchiu 'mpurtanza.

Sta tirminuloggìa veni usata spissu nta li anime e li manga.

Catigurìa:Asia
Catigurìa:Giappuni
Hibakusha

**Hibakusha** eni a palora ca s'utilizza di solitu nta lu Giappuni pp'arrifiririsi ei vittimi di li bumbardamenti atomici di Hiroshima e Nagasaki.
A palora giappunisi tradotta littiralmenti significa "pirsuni affetti di l'isplusioni."
A lu 31 marzu di lu 2008 isattamenti 243.692 * *'hibakusha** ''viventi fuorru cirtificati di lu [[cuvernu]] giappunisi, cu n'ità media di 75,14 anni.
<br />
A maggiur parti di chissi vivi nta lu Giappuni, ma diversi migliaia vivunu nta [[Korea]] e nta autri banni.

A **Cunfidirazzioni giappunisi di chiddi ca suffrierri di li bummi H e A **  eni nu gruppu furmatu di ** *hibakusha* ** nta lu [[1956]] ccu l'ubbiettivi di fari prissioni a lu cuviernu giappunisi di migliurari l'aiuti a li vittimi e li cuverni ca l'appoianu ppi l'abolizzioni di l'[[arma nucliari|armi nucliari]].


== Leggi ==
A **Liggi ppi Dari Aiutu a li Suppravvissuti dâ Bumma Atomica** (''"Atomic Bomb Survivors Relief Law'') difinisci li ''hibakusha'' comu pirsuni:
# ca jerunu a picca chilomitri di l[[ipucentru]] dei bummi, 
# ca jerunu a menu di 2 km di l'ipucentri nta li primi dui simani di li bumbardamenti, 
# ca jerunu isposti a radiazzioni di lu '' **Fallout nucliàri** '' e ca
# ca jerunu fimmini in statu 'ntrissanti ca purtaunu feti e picciriddi nta panza e c'appartienu a una di li catigurii ca rissimu.<br />

Astura l'hibakusha anu dirittu a n'aiutu icunomicu cuvirnativu ogni misi.<br />
Iddi e i so picciriddi jerunu (e sunu ancora) vittimi si [[discriminazzioni]] duvutu a lu fattu ca ci manca a [[canuscenza]] circa li cunsiquenzi dei [[maladii i radiazzioni]] ca certiduni pienzunu ssiri iriditarii o macari cuntacciusi.<br />

Ogni annu, supra a l'anniversarii di li bumbardamenti, listi cu li nomi di l'hibakusha cu li morti ca fuorri arrigistrati nta l'annu pricidenti vienunu junti a lu [[cenutaffiu]] a [[Hiroshima]] e [[Nagasaki, Nagasaki|Nagasaki]]. As of August 2008, the death tolls stand at 258,310 at Hiroshima.

== Libbru ==
Lu libbru di [[Studs Terkel]] **A Verra Gghiusta*' (*"The Good War"'') cuntèni na cumbirsazzioni ccu dui hibakusha.
A postfazzioni usserva:

Catigurìa:Giappuni
Hibakusha
Santu Luca di Demenna

thumb|Politticu ( 1400 ) na Cresia di San Luca d’Armentu (PZ )
**Santu Luca di Demenna** (Demenna 910 o Alcara Li Fusi 920 – Armentu 13 di uttùviru 993 oppuru 5 di frivaru 995)

## Aggiografìa
Santu Luca nascìu a Demenna, citati antica di la Sicilia vicinu a San Marcu d’Alunziu. 
Sò patri si chiamava Giuvanni e sò matri Ietibia. Si fici dari d’iddi la binidizzioni  e si nni ivu nnô munasteru di San Filippu d’Aggira (EN), uni era abbati San Saba, mònacu basilianu. 
Sapìa ca a Galatru ‘n Calabria c’era un santu mònacu, Elia da Grutta e câ binidizzioni di Saba si nni ivu nni iddu. Versu lu 950 si nni iu a Noia, no na Crisiedda diticata a San Petru e ci stesi sett’anni 'n sulitudini e prijera. Appoi si purtò a Grumentu e si juncìu cu tanti mònachi. Quannu ci fu na granni caristìa detti òrdini di dari ê puvureddi tutti li pruvvisti dû munasteru, d'abbastari pi tuttu l’annu.
Nnô 970 partìu di ddà e si nni ivu nnô munasteriu di Santu Nastasiu, sutta a lu munti Carbuni 'n tirritòriu di Armentu (PZ) unni custruìu na crisiedda a la Vèrgini Maria. Quannu nta ssu paisi arrivaru li Saracini, lu santu fici n’apparizioni a cavaddu cû sò pasturali e li fici scantari a morti. Guarìu tanti malati e arrisuscitau tanti morti; cu tutti era duci, mansuetu, mudestu, ubbidienti. 
Murìu lu 13 di uttùviru 993. Fu purtatu a Armentu ntô 1024, unni è lu Patrunu dû paisi.

## Lijami di fora
Aggiografia dû situ ''Santi e Beati''

Luca di Demenna
Luca di Demenna
Urganizzazzioni ntirnazziunali

N**'urganizzazioni'ntirnazziunali** è una dill'organizzazzioni ccu membri, ubbiettivi e prisenza 'ntirnazzionali.
Nta l'usu cumuni è na palora risirvata all'organizzazzioni intircuvirnativi (OIG) comu li Nazzioni Uniti, l'Unioni Iuropea o l'Urganizzazioni Munniali dô Cummerciu, ccu stati sovrani o altri OIG comu membri.
L'ubbiettiva anu spissu lu pubbricu 'ntirsessi e ponu macari ssiri criati ccu nu scopu spicificu.

Catigurìa:Giugrafìa
Catigurìa:Diprumazzìa
Cray-2

Lu **Cray-2** a statu nu supircumputer a prucissioni vitturiali custruiutu dâ ** ''[[Cray|Cray Research]]'' ** a cuminzari dô 1985. All'epuca jera a màchina cchiu bilùci dô munnu quannu fu misa 'n commerciu, rimpiazzannu lu pricednti Cray X-MP 'nta du sigmentu.
Lu Cray-2 jera capaci di isircitari 1,9 GFLOPS e fu supiratu sulu di lu ETA-10G nta lu 1990.

## Struttura inizziali
Ccu a misa 'n cummerciu di lu famusu Cray-1, Seymour Cray passau a pruccittari a màchina succissiva. 'Nta lu 1979 si sigghiau cu l'intirruzzioni di l'amministrazzioni in chidda ca oggi jeni n'agginzia ranni, e comu fici 'n passatu addicisi di licinziarisi comu amministraturi ppi passari a furmari nu novu labburatoriu.
Accussini comu passau di Chippewa Falls nta lu  Wisconsin di li riparti amministrativi di la Control Data a Minneapolis, Minnesota, l'amministrazzioni Cray capìu i so nicissitati e l'aiutau cô traslocu nta lu sa novu labburaotiru a Boulder ntô Colorado.
Travagghiannu comu nu cunzulenti 'ndipinnenti a sti novi **Labburatori Cray**, sa firau a mintiri assemi na squatra pp'accuminzari cu na struttura cumpritamenti nova.
Stu labboratoriu cchiu tardu si ciuriu, ma na ricina d'anni cchiu tardu si rapìu nu novu labburatoriu a *[[Colorado Springs]]*.

Cray avìa affruntatu pricidintimenti lu prubblema di na vilucitati maggiori ccu tri nuvitati simultanii:
* cchiu unitati funziunali ppi dari a lu sistema cchiu parallilismu,
* na struttura cchiu fini ppi diminuiri li ritardi di signali, e
* cumpunenti cchiu biloci ppi na vilucitati cchiu gghiatua di ***[[clock speed]]***.
L'isempiu classicu di sta struttura jeni lu CDC 8600, ca avia quattru machini comu a lu CDC 7600 incurpurati ca jerunu basati supra a loggica ECL 

Catigurìa:1985 introductions
Catigurìa:Supercomputers
Catigurìa:Nfurmàtica
Supercomputer

Nu supercomputer eni nu computer cu capacitati jauti comu cchiu bilucitati e mimoria.
Stu tipu di cumputer ppo fari travagghi cchiu biloci ri ogni computer da sô ginirazzioni.
Li supercomputers ponu fari travagghi di calculi nta na manèra cchiu biloci, accussini sunu jusati ppi li privisiuni dô tiempu,  analisi ginetica, simulazzioni spirimintali iccetira.

Nu supercomputer urigginau di computer cummirciali ca putieunu caluclari lu flussu di li cundutturi. Putìa indicari unni a cunduttura jera rutta. Li 'ngigneri ora stanu custrujennu supercomputer ca ponu cunnettiri miliuni di micruprucissuri comu si nu munzieddu ri cirbedda sunu ciamati ppi pristazzioni avanzati.

## Comu funziona?

Lu Supercomputer eni divisu nta mimoria cundivisa, mimoria distibuita e vitturi. Lu supercomputer ca ciavi mimoria cunnivisa eni sviluppatu utilizzannu gistioni parallela e cuncettu di cunnuttura.

Catigurìa:Nfurmàtica
Demenna

**Demenna** o Dèmena fu n'antica cità lacedemone di la Sicilia.
Lu  nomu putissi vèniri di la palora greca *daimon* ca havi pi significatu  "dèmuni" ntô sensu di "divinità".

Pi unni era misa, la cità fu assai mpurtanti 'n èbbica di lu Mpèriu bizzantinu e di idda pigghiò lu nomu  la Val Dèmona. Ammeri a l'annu 885 vinni cunquistata di li Saracini e pirdìu la sò mpurtanza. S'avìa aridduciuta a na nica cuntrata di picca abbitanti quannu ntô 920 ci nascìu Santu Luca di Demenna. Ntô XII sèculu, mentri ca c'era la duminazzioni nurmanna spirdìu d'essiri na burgata autònuma.

L'abbitani c'avìanu aristatu, nzemi a chiddi di Krastos, alleggiu alleggiu, si nni ieru  a Turianu (l'attuali Alcara li Fusi) e accussì chista , pâ fusioni chê tirritori e chî pupulazzioni di tri burgati, addivintò na cità abbastanza mpurtanti.

Tanti studiusi dìciunu ca Demenna era na cuntrata ca era misa a nord-est di Alcara Li Fusi, a quarchi tri chilòmetri di distanza, ntî la cuntrata ca macari ora è chiamata Dèmina o Lémina, ntî la parti sittintriunali di l'ex fèudu San Giorgiu; secunnu àutri, mmeci, lu centru anticu currispunni cu San Marcu d'Alunziu.

Non tantu arassu di Demenna c'era lu munasteru di li Mònachi basiliani di Santu Bàrbaru di Demenna.

Catigurìa:Storia antica
Catigurìa:Antichi cità siciliani scumparuti
Facite ammuina

***Facite Ammuina*** (ca ntô napulitanu sintissi a ddiri *fati cunfuzioni, scrusciu*)  pari c'avissi a statu nu cumannu cuntinutu nta *Riculamentu d'impiecari a bordu dei navi da [[Real Marina del Regno delle Due Sicilie]]* di lu 1841, in iffetti pirò ppuoi si scupriu ssiri nu falsu storicu.

Catigurìa:Real Marina del Regno delle Due Sicilie
Catigurìa:Storia di Napoli
Facite ammuina
Catigurìa:Lingua napulitana
Lu piffiraiu maggicu

* *'Lu piffiraiu maggicu**' (macari canusciutu comu "Piffiraiu di Hamelin") eni na faula tradizziunali  tidesca, ca fu misa ppi iscrittu, fra l'autra, dei frati Grimm.
Eni macari canusciuta cu autri tituli.
S'arriteni ca a statu spirata di n'iventu traggicu ca successi rialmenti nta cittati tidesca di Hamelin nta Bassa Sassonia, ntô XIII seculu.

## Trama

A storia si svorgi nta na cittati ca veni nvasa dei surci.
N'ommini cu nu piffiru s'apprisenta a cittati câ prumissa di disinfistarila.
Lu borgumastru (na speci di sinnacu) ci rici di se prumittiennu di paiarilu comu avissi assiri.
Appena lu piffiraiu accumenza a sunari lu pìffara‎ succeri ca li surci si fermanu 'ncantati da sô musica e accumenzanu a gghirici a ppressu finu a junciri a l'acqui dô ciumi unni morinu annicati.

A ggenti dô paisi uramai libbirata dei surci, addicidi di nun pajari lu musicanti.
Chissu ppi vindicarisi mentri i pirsuni adurti sunu nta cresìa, accumenza attonna a sunari purtannusi tutti i picciriddi da cittati.
Nu cintinaiu di picciriddi ci vanu appriessu e vienunu ciusi di lu piffiraiu nta na caverna.
Nta maggiur parti dei virsioni nun niesci vivu nudu, oppuri si ni sarba unu sulu ca, zoppicannu, nun avia arrinisciutu a gghiri appressu ei so cumpagni.
Varianti cchiu ricenti dô cuntu antruduciunu nu beddu finali unni nu picciriddu ca scampau ô rapimentu di lu piffirau ancavulatu, arrinesci a libbirari li so cumpagni.
Na varianti dici ca li picciriddi trasunu nta sta caverna sicuennu lu piffiraiu maggicu e niesciunu nta nautra caverna nta Transilvania.
Chissa era una di li liggendi ca spiecava l'arrivu dei sassuni nta Transilvania ca accussini avissiru a duvutu ssiri li picciriddi purtati di lu piffiraiu maggicu.

Lu cchiu 'nticu rifirimentu di sta faula s'attrova nta na vitrata dâ cresia da stissa cittati di Hamelin e c'arrisaliva ô 1300.
Nta vitrata s'attrovanu discrizzioni supra a diversi ducumenti dô XIV e XVII secolu, ma parissi ca a statu distrutta.
Supra a bbasi di li discrizziona Hans Dobbertin circau di ricostruirila nta l'urtimi tiempi.
L'immaggini fa virri lu Piffiraio Maggicu e numirosi picciriddi vistuti di biancu.

## Uriggini dâ faula
Si pienza ca sta finestra a statu criata ppi arricurdari nu traggicu iventu ca successi ppi daveru nta cittati.
Parissi ca isisti ancora na lieggi ca nun eni scritta ca nun auturizza di cantari o sunari musica nta na particulari strata ppi rispettu nta li cunfronti di li vittimi.
Nunustanti nu munzieddu di ricerchi ancura nun si fici luci supra a natura di sta traggedia.

Nta ogni casu a statu appurartu ca a parti inizziali da vicenda, chidda ca parra ri surci, eni n'aggiunta di lu  XVI sieculu.
 

Catigurìa:Fiabe
Piffiraiu maggicu
Jurnata ntirnazziunali dû travagghiu

**La jurnata ntirnazziunali dû travagghiu** è na jurnata cilibbrata lu Primu di Maiu di ogni annu cu lu scopu di arricurdari l'impegnu di li muvimenta sindacali e l'obbiettivi ca fuorru raggiunti 'n campu icunomicu e suciali dî travagghiatura. La festa dô travagghiu eni arricanusciuta nta nu munzieddu di nazzioni dô munnu ma no nta tuttu.

## Uriggini 'ntirnazziunali
A essiri cchiù pricisi, cu sta festa s'intenni arricurdari li lutti upirai pi cunquistari lu dirittu di l'urariu di travagghiu fissatu nta ottu uri. La Prima ntirnazziunali addumannau appoi chi li liggislazzioni fussiru appruvati puru 'n Europa. 

L'uriggini di sta festa arrisali a na manifestazzioni urganizzata nta li Stati Uniti di li Cavaleri dô travagghiu (*Knights of Labor*, associazzioni funnata nta lu 1869) a Nova Yorki lu 5 di sittèmmiru 1882.
Duoppu dui anni, nta lu 1884, nta na manifistazzioni simili li Cavalieri dô travagghiu appruvaru na risoluzzioni picchì l'iventu putìa ssiri fattu ogni annu. Autri organizzazioni sinnacali simili comu l'Internazionale dî travagghiatura - ca stapieunu ô cantu di muvimenta sucialisti e anarchici - suggireru comu data dâ festa lu primu maju.

Ma a fari càdiri difinitivamenti la scigghiuta supra a sta data fuorru li 'ncidenti piriculusi ca succirierru nta li primi jorna di maju di lu 1886 a Chicagu (USA) e canusciuti comu "rivolta di Haymarket". Sti fatti appiru lu culmini lu 4 di maiu quannu la polizzia sparau supra li manifestanti pruvucannu nu munzieddu di vittimi.

Chiddu ca tannu era lu prisidenti, Grover Cleveland, ci parsi ca la festa dô primu maggiu avissi pututu siri n'uppurtunitati pp'arricurdarisi di st'episodiu. Succissivamenti, scantannusi ca la cummimorazzioni putìa arrisultari truoppu a favuri dô sucialismu ca stapìa nasciennu, canciau l'uggettu dâ festa supra a l'antica urganizzazzioni di li Cavalieri dô travagghiu.

Catigurìa:Sinnicatu
Catigurìa:Sucità
Catigurìa:Abbinimenti
Vascu Rossi

Catigurìa:Cantanti taliani

**Vascu Rossi** (Zocca, 7 di frivaru 1952) è nu cantauturi italianu, tra li cchiù pupulari di l'inizziu di l'anni 80 a oggi. Tra li sò canzuna cchiù famusi *Albachiara*, *Vado al Massimo*.

Rossi, Vascu
Divorziu

Lu **divorziu** è l'attu chi sancisci la siparazzioni difinitiva di nu maritu e na muggheri, sciugghennuli dî vinculi dû matrimoniu. N'Italia, e perciò n Sicilia, lu divorziu fu ligalizzatu sulu doppu l'affirmazzioni dû muvumentu di emancipazzioni fimminista e l'evoluzzioni di l'usa e custumi n sequitu ô '68.

Catigurìa:Sucità
Sistemi 'nfurmativi

Nta nu sienzu ginirali, li termini "sistemi 'nfurmativi" (SI) s'arrifirisciunu a sistemi di pirsuni, rigistrazzioni di dati e attivitati ca ilabburanu li dati e li 'nfurmazzioni nta n'urganizzazzioni, e chissu stapissi a ddiri macari lu manuali d'urganizzazzioni e li ilabburazzioni manuali.
Nta nu sienzu strittu li termini *sistemi 'nfurmativi* (o "sistemi 'nfurmativi basati supra a li cumputer") s'arrifirisciunu a spicifici software appricativi ca su utilizzati pp'archiviari riggistrazzioni di dati nta nu sistema 'nfurmaticu e autumatizza quarcunu di l'attivitati d'ilabburazzioni di l'infurmazzioni nta n'urganizzazzioni.
Li sistema 'nfurmativi ca s'abbasnu supra li sistemi 'nfurmatici s'attrovanu nta lu campu di sturiu dâ ticchinoluggìa di l'infurmazzioni.
A disciplina dâ mudillazzioni di l'ilabburazioni nta l'affari icunomici addiscrivi li prucessi icunomici ca sunu suppurtati dei sistemi 'nfurmativi.

Catigurìa:Nfurmàtica
Armentu

**Armentu** è un comune paiseddu s'attrova a 710 metri supra ô liveddu dû mari e è a 75 chilòmitri di Putenza. Catigurìa:Basilicata

## Pirsunalità liati a Armentu
*Santu Luca di Demenna, santu dû X sèculu, urigginariu dâ Sicilia, vissutu e mortu a Armentu.

Catigurìa:Cumuna taliani
Tiger Electronics

:*Tiger Electronics nun s'avissi a cunfunniri cu lu prudutturi di 'pparecchiaturi [[Tiger Corporation]], lu distributuri di littronica o dittagghiu  [[Tiger Direct]], o lu prudutturi di [[Gizmondo]] ca jeni a [[Tiger Telematics]].*

**Tiger Electronics** eni nu prudutturi 'ndustriali statunitenzi di joca, canusciutu principarmenti ppi li so joca a LCD, lu *[[Furby]]* e *Giga Pets*.  

Randy Rissman e Roger Shiffman funnarru a sucitati nta lu 1978.
Accuminzarru cu articuli a vascia-ticchinoluggìa comu funografi, ma accuminzarri a sviluppari joca ilittronici purtatili e joca ca 'nzignavanu robbi.
Raggiungerru lu successu ccu na puoca di joca littronica purtatili comu *"Electronic Bowling"* e jautri tituli basati supra a licenzi, comu *"[[Robocop]]"*, *"[[Terminator (series)|Terminator]]"* e *"[[Spider-Man]]"* (Omu-Ragnu).
Nta li primi anni nuvanta appi successu nu microfunu a cassetta cumminatai ciamatu *Talkboy* (ca si vitti pa prima vota nta lu firmi do 1992 movie *[[Home Alone 2]]*), sicuitu di *Brain Warp*.

*Tiger Corporation* criau dui sistemi basatu supra li cartucci.
Lu primu jera menu sufisticatu e jera canusciutu comu a *[[R-Zone]]*.
Usava cartucci russi a LCD ca jerunu pruiettati tramiti luci antiriori supra a nu schermu riflittenti ca cupria unu di l'occhi di lu jocaturi.
Tutti li joca *R-Zone games* fuorru dattati di 'isistenti LCD Tiger purtatili.
Lu sicunnu a statu lu sistema purtatili *[[game.com]]*, ca avia 'ntinzinoi di cumpetiri ccu lu Game Boy di la giappunisi Nintendo e prupunìa ticnoluggìa rivuluzziunaria comu lu schermu a toccu e cunnittivitati a Internet limitata.
Infini a ditta falliu cu sulu 20 joca pruduciuti.

A Tiger Electronics a statu parti di l'industria di joca di l'Hasbro a pàrtiri di lu 1998.
A Hasbro, ca iniziarmenti era tanticchia privinuta ppi joca a jauta ticchinoluggìa, si mustrau assai 'ntirissata nta lu sviluppu di lu jocu ca s'avia cocculari "Furby".
Cu lu supportu di l'Hasbro, a Tiger a statu capaci di jri attraversu lu prucessu di sviluppu e sa firau a mintiri li Furby supra li scaffali ppi vindirili nta staciuni di vacanzi di lu 1998, duranti lu quali addivintau una di li cosi cchiu bbinnuti -- "lu" jocu da staciuni di lu 1998 e di lu 1999.

Tiger criau macari a linia di joca purtatili ca vienu "amici armali"  li Giga Pets ppi tràsiri in cumpitizzioni cu lu pupulari jocu giappunisi Tamagotchi.

L'agginzia di tannu addinvintau lu prudutturi cchiu famusu di joca littronici, scigghiuta ppi pruduciri joca basati supra na varietati di licenzi comu Star Trek, Star Wars, Barney, Arthur, Winnie the Pooh, Franklin the Turtle, Neopets, , Jeopardy!, Who Wants to Be a Millionaire? e tanti jautri.

Nta lu 2000, Tiger ci appi a licenza ppi furniri na varietati di trizzaturi littronichi ccu lu nomi di marca Yahoo!, incrusi machini futucrafichi diggitali, *[[webcam]]s*.
Tiger pruduciu macari lu personal video player *[[VideoNow]]*, a vidiucammira diggitali VCamNow e a linìa  ChatNow didicata ei picciriddi di radiu a dui vii. 

Lu cuntinuu sviluppu di la ticchinoluggia currilata ei "Furby" puratu o rilasciu dilla linia "FurReal" di joca nta lul 2003.

Catigurìa:Nnustria
San Teotista di Caccamu

thumb|San Teotista na tavula na Cresia Matrici di Caccamu
**Teotista** fu nu santu du IX seculu  mortu a Caccamu (PA) lu 4 di jinnaru dû 830.

## Biografìa
La citati di Termini Imeresi (PA) havi comu Patronu San Calojru ca stetti supra lu Munti Euracu; supra lu munti si vidi ancora oj a stampa du so pedi e na surgiva ca sgurgau pî so prijeri. 
Li tradizioni sunnu scarsi; pari ca fussi lu stissu Calojru di Fragalà, ca priricau u Vangelu a Termini contro lu Arianisimu di Vandali; no stemma du Cumuni si vidi San Calojru vistutu di monacu basilianu. 
Certi scrittura dicinu ca fu citatinu di Caccamu la antica Azuni o Cabala cartaginisi, ma secunnu cu scrivi lu Καλογερоσ (Beddu vecchiu) di Termini Imeresi fu unu di tanti monaci basiliani vissuti na Sicilia du IV seculu ‘n poi e a li voti di identificari cu lu stessu Teotista. Chistu campò no munasteru basilianu di Santu Nicola du Voscu e favuri du munti San Calojru, a tri migghia di Caccamu, unni fu abbati, abitatu ancora oj di cuntatini ca nni ficiru staddi pi l’armali; l’affreschi di stili bizantinu oramai sunnu illeggibili. A tradizioni voli ca u Santu ja vurricatu a San Nicola du Voscu, unni muriu lu 4 di Jnnaru du 830. Puru li Bizzantini riordanu lu Santu Abati Teotista comu monacu italu-grecu. 
Fu scrittu no Calinnariu Palirmitanu no 1736. Fui cilibratu fino o 1975. Però oj si pò cilibrari na tutta a Sicilia.
Sicunnu a tradizioni fu abati d'un munasteru basilianu, oggi scumparsu, a Cumia (frazioni di Missina) chi fu 'ntitulatu ad iddu.

## Liami sterni

*N'autra biografia

Teotista di Caccamu
Teotista di Caccamu
Abu al-Abbas al-Siqilli

**Abu al-Abbas al-Siqilli** fu nu caid di urìggini siciliana chi ntî l'anni 1187-1188 cunquistau l'ìsula di Yabisa (Ibiza) ô nomu di l'almohadi e spustau lu cuvirnaturi Ibn Nayyah.

## Talia puru

*Caid Petru

Catigurìa:Biografìi
Catigurìa:Àrabbi di Sicilia
Sant'Agatuni di Palermu

**Agatuni**, (Palermu?, 577 ? - Roma, 10 di jinnaru 681) fu lu primu papa sicilianu. Nasciutu di na famigghia Greca binistanti, fu probabbirmenti binidittinu dû Munasteru di S.Ermeti, e si cridi chi avìa cchiossai di 100 anni quannu fu eligghiutu papa ntô 678. Â sô morti ci succiditti Liuni II, sicilianu comu iddu.

## Biografìa
Sant’Agatuni fu allegru e binignu. Appi tanta dottrina e prufunna carità versu li puvuredda e fici tanti miraculi, di essiri chiamatu “ taumaturgu “. 
Fu dittu *la cetra du Spiritu Santu* e fu lu Sittantanovesimu Papa, cunsacratu u 25 jugnu du 678; durau tri anni: du 678 o 681. Secunnu a tradizioni aveva 103 anni. Lu Mpiraturi Custantinu Pugunatu ci scrissi ca vuleva riunificati Roma e Bisanziu e vuleva parrari chi viscuvi. 
Lu Papa Agatuni cunvucò o Latranu un Cunciliu. I Vìscuvi dissiru ca in Cristu c’erano dui vuluntati e dui modi d’agìri e scartaru i rapprisintanti pu Cunciliu ca s’avia a fari a Custantinopuli. 
Lu Patriarca Giorgiu li accugliu cu tutti i viscuvi bizantini. 
La riunioni si fici, picchi lu Presidenti era lu ‘Mperaturi no na sala du so palazzu ca avia a volta a cubbula e siccomi ‘n grecu cubbula si dici trullu, u Cunciliu fu chiamatu Trullanu. Fu dittu puru Quinisestu, picchi sirviu a diri cosi ‘n più di Concilii Quintu e Sestu.
Foru accittati li dicisioni du Cunciliu di Roma e si suttumisi o Papa l’Arciviscuvu di Ravenna Tiodoru.
Si interessau da Cresia ‘Nglisi e arriciviu l’abbati di Wearmouth, Binidittu Biscop e fici assittari arreri ‘n cattidra u viscuvu Vilfridu ca era statu depostu di Tiodoru di Canterbury.
Sutta lu so Puntificatu si cilibraru n’autri dui Cuncilii: l’Anglicanu pa conferma da Fidi Ortodossa e u Toletanu dudicesimu pi alcuni affari du re da Spagna.
Muriu u 10 Jannaru du 681 e fu sippillutu na Basilica di san Petru. È Patronu sicunnariu dâ Citati di Palermu.

## Liami esterni

* Enciclopidia cattolica (ntô ngrisi)

Agatuni di Palermu
Agatuni di Palermu
Agatuni di Palermu
To Sir, with Love

***To Sir, with Love*** (nu firmi dô 1967 ca sintissi a ddiri "Ô Signuri, ccu amuri") eni nu firm britannicu unni Sidney Poitier eni lu prutacunista ca javi a cchi fari ccu prubblema suciali e razziali nta na scola di lu centru cittati.
James Clavell diriggìu e scrivìu a scinicciatura basata supra nu rumanzu semi-autubiuggraficu cô stissu nomi di E. R. Braithwaite.

A canzuni dô titulu dô firmi *"[[To Sir, with Love (song)|To Sir, with Love]]"* (**"Ô Signuri, ccu amuri"**) cantatu di Lulu, raggiungiu lu nummiru unu dei dischi cchiu sintuti nta li Stati Uniti.
Lu firmi arrivau a lu nummiru 27 dâ lista di lu *"[[Entertainment Weekly|Entertainment Weekly's]]"* 50 Best High School Movies (I miegghiu firmi supra a li scoli supiriori.
Nu secuitu ppi nu firmi tilivisivu *[[To Sir, with Love II]]*, a statu misu in circolazzioni nta lu 1996. 

## Impattu culturali
Lu film jeni ora nu geènniri ben radicatu nta cui nu 'nzignanti idialisticu si cunfronta ccu minurenni cinici, ca si staccarru di la scola cunvinzionali. 

Lu primu di sti tipi di firmi a statu *"[[Blackboard Jungle]]"* (**"A Giungra dâ lavagna"**) nta lu 1955 -- unni, ppi cuincidenza, Poitier 'ntirpritava nu studente trasgrissivu.
Lu firmi attuali minti a Poitier, nu 'nzignanti di culuri, nta na scola Luntrinisi cu na pridominanza di studenti janchi.
Lu firmi tocca temi razziali ma s'accuncentra supra lu disaciu giovanili e supra a *leadership* ispirativa.

## Trama
Lu nomi di Braithwaite veni canciatu nta chidu di Mark Thackeray. Quannu lu firmi inizzia, Thackeray (Sidney Poitier) stapi accuminzannu nu travagghiu di 'nzignanti nta na difficili scola supiriori di Londra.
Veni dâ Guyana Britannica attraversu li Stati Uniti e ciavi nu titulu di studiu di Ilittronica e 'Ncignirìa dei Cumunicazzioni. 
Circau d'addummannari di travagghiari ppi diversi 'industrii 'ngigniristichi ma nun sa firau, e mentri 'nzegna cuntinua a circari nu travagghiu 'nta stu campu spicificu ca ci piacìa cchiu ssai.

Lu pirsunali da scola ci succirisciunu diversi upiniona supra a gli studenti di sta scola difficili.
I Signur Weston (Geoffrey Bayldon) eni apirtamenti 'nzulenti ccu iddi.
Gillian Blanchard (Suzy Kendall) mmeci ciavi ca si scanta di iddi. Lu presidi Head Evans (Faith Brook) i vverti ca mentri a maggiur parti su bravi piccioutti, venunu di famigghi difficili e disastrati, e sunu mastri nta nun rispittari li 'nzignanti.
Lu presidi Headmaster Florian (Edward Burnham) spieca ca sunu principarmenti rifiuti d'autri scoli.

Catigurìa:Film
Lontra

## Giografìa
*Lontra pò essiri la capitali di lu Regnu Unitu

## Zooluggìa
*La lontra è nu mammifiru chi è diffusu ntî quasi tutta l'Europa e chi vivi vicinu a ciumi e lachi.
Lu Libbru dî Fatti

Lu ***Libbru dî Fatti'' ''' eni urigginariamenti na pubbricazioni statunitenzi cô nomi '' '''The World Almanac and Book of Facts*** di travagghiu di rifierimentu e jeni lu libbru cchiu binnutu ca tratta di cunvogliamentu di 'nformazzioni supra a argumenti comu canciamenti mundiali, fatti spurtivi, iccetira. L'armanaccu ppo' ssiri truvatu nta abbitazzioni privati, libbriri, scoli, agginzii d'affari nta tutti li Stati Uniti e macari nta autri parti dû munnu comu 'n Italia unni si chiama appuntu * Il libro dei Fatti *'.

Avi statu pubbricatu di lu 1886.  L'idizzioni di lu 2009 (ISBN 978-1-60057-105-3) jìu cchiossai di 1.000 pàggini.

## Storia
A prima idizzioni di lu ** ''The World Almanac'' ** (littiralmenti *"L'Armanaccu munniali"*) a statu pubbricatu di nu quotidianu ciamatu *[[The New York World]]* nta lu 1868 tri anni duoppu a Verra Civili Miricana e l'assassiniu di lu Prisidenti Abraham Lincoln.
Nta lu 1876 a pubbricazzioni si firmmau ma accuminzau attonna nta lu 1886..
Nta lu 894 lu nomi canciau nta ** ''The World Almanac and Encyclopedia'' ** (littiralmenti "L'Armanaccu munniali e Inciclupidìa").
Nta lu 1906, lu *New York Times*, scriviennu supra a pubbricazzioni dâ bintesima idizzioni, affirmau ca "l'armanaccu si fici na bona pusizzioni, sicunnu sulu a lu quarantinnali **Armanaccu Whitaker's di Londra** (*"Whitaker's Almanack|Whitaker's Almanac of London"*) ccu lu quali po ssiri suli misu in cumparazzioni."

## Lijami di fora
* Situ ufficilia di World Almanac
* World Almanac ppi nicu
* Blog Almanac
* Newsletter Almanac
* Internet Accuracy Project

Catigurìa:Libbra
Sincrunizzazzioni di li Ruloggi

La **Sincrunizzazzioni di li Ruloggi** eni nu prubbrema dâ scenza di l'elabburazzioni e dâ ncignirìa ca avi a cchi fari cu l'idìa ca li rulògghi nterni di n'assai nùmmiru di computer putìssiru èssiri diffirenti ntra d'iddi.
Macari quannu sunnu sittati ccu attinzioni, li ruloggi doppu nu certu pirìudu di tempu si ni vanu pi li fatti soi ppi via di na dirivazzioni di ruloggiu ca eni causata di lu fattu ca li ruloggi cùntanu lu tempu nta na manera picca picca diffirenti a rìttima diffirenti.
Ci sunnu nu munzeddu di prubbremi ca accàpitanu comu ripircussioni di misurazzioni diffirenti e diversi suluzzioni, arcuni sunnu cchiu apprupriati di àutri nta certi cuntesti.

Ntâ cumunicazzioni siriali, certi pirsuni  usanu li palori "sincrunizzazzioni di li ruloggi" sulu pi parrari supra a lu fattu di pigghiari nu signali di ruloggiu comu mitrònumu ppi fàrilu pulsari a la stissa friquenza di n'àutru (sincrunizzazzioni di friquenza e sincrunizzazzioni di fasi.)
Stu tipu di "sincrunizzazzioni di ruloggiu" eni usata ntâ sincrunizzazzioni di li telicumunicazzioni e nta lu rivilamentu dâ cadenza di baud autumàticu.

## Prubbremi
D'arredi a la prisunta mpricisioni di lu tempu stissu, ci sunnu li mpricisioni di la difinizzioni di lu tempu stissu, ci sunnu prubbremi assuciati cu lu disalliniamentu ca sùmmanu cumplissitati ultiriuri nta nu sistema distribbuitu unni diversi computer hann'aviri bisognu di lu stissu tempu glubbali.

P'asèmpiu, nta li sistemi comu Unix lu cumannu *[[make (software)|make]]* (faciri) ca eni utilizzattu pi cumpilari còdici novi o mudificati senza bisognu di ricompilari còdici ca nun hà statu canciatu.
Lu cummannu *make* aiuta lu ruloggiu dâ màchina ca sta funziunannu ppi ditirminari quali *file* surgenti hannu bisognu di èssiri ricumpilati.
Si li surgenti stannu sù *[[file server]]* siparati e li dui màchini hannu ruloggi ca nun sunnu sincrunizzati, lu prucramma *make* putissi macari nun prudùciri li risultati curretti.

## Suluzzioni
Nta nu sistema cintralizzatu la suluzzioni eni cosa pei babbi; lu *server* cintralizzatu ci cumannu lu tempu di sistema.
L'algurìttimu di li cristiani e l'algurìttimu di Berkeley sunnu di li suluzzioni a lu prubblema di sincrunizzazzioni di li ruloggi nta n'ambienti server cintralizzatu.
Nta nu sistema distribbuitu lu prubblema eni cchiu cumplessu picchini lu tempu glubbali nun eni canusciutu.
lA suluzzioni di sincrunizzazzioni di ruloggiu cchiì usata supra Internet eni lu Prutucollu di Tempu di Riti (canusciutu megghiu ccu l'acrònimu ancrisi NTP ca fussi *Network Time Protocol*) ca s'abbasa supra n'architittura "clienti-sirbituri" supra lu passaggiu di missaggi UDP.

Catigurìa:Fìsica
Catigurìa:Tempu
Diviazzioni standard

N statistica la **diviazzioni standard** è na misura di dispirsioni di nu nsemi di dati unidimensiunali. Si l'osservazzioni dî dati desiru li misuri x_1,x_2,\dots,x_n, la diviazzioni standard è difinuta cu la littra *s* comu


s=\sqrt{\frac{1}{n}\sum_{i=1}^n(x_i-\overline{x})^2 }


unni \overline{x} è la media arittmetica di lu nsemi di misuri x_1,x_2,\dots,x_n, puru difinuta comu


\overline{x}=\frac{1}{n}\sum_{i=1}^nx_i


La deviazzioni standard è n rilazzioni câ varianza, chi è lu quatratu dâ diviazzioni standard.

Catigurìa:Statìstica
Pianificazziuni stratèggica

A **pianificazziuni stratèggica** è ddu prucessu cô quali ni mintiemu d'accordu supra a l'ubbiettivi azziendali e si indicanu chiaramenti li mienzi, li stigghi e l'azzioni pp'arraggiungìrili nta na pruspittiva di mediu/lungu piriòdu.
Chissu nun fa scumpariri a 'ncirtezza (ca c'eni sempri) supra a lu futuru ma accussini na firamu a rendiri li prucessi d'amministrazzioni cchiu cuurdinati e razziunali.
Na pianificazzioni "strategica" avissi a upirari supra a na grandi scala, pigghiannu in cunzidirazzioni li pianificazioni "tattichi" ca s'arrifirisciunu a attivitati cchiu spicifichi.
A pianificazzioni a lungu termini prucetta l'attivitati ca si stanu faciennu nta l'ambienti naturali isternu, discriviennu accussinin li risultati prudotti e li canciamenti upirati supra a l'ambienti: chissu a priscindiri si fuorru disidirati o menu.

A pianificazzioni strateggica cunzisti dunqui nta lu "criari" ubbiettivi i raggiungiri  adattannu li prugrammi e l'azzioni ca sunu 'n corsu pp'aviri risultati (*"[[output]]"* in lingua angrisi) cchiu favurevuli nta l'ambienti naturali e umanu ca viviemu.

A pianificazzioni strateggica nascìu di l'esiggenza di cunsicuiri risultati rapidi e arricanuscibbili.
Ppa isempiu l'amministrazzioni cumunali, riggiunali, pulitichi naziunali e elizzioni europei cercunu di raggiungiri l'obbiettivi e di pigghiarisi macari li meriti accussini li ilittura i votanu attonna.

Catigurìa:Ecunumìa
Pruvincia di Putenza

La **Pruvincia di Putenza** è na pruvincia di la Basilicata di 386.944 abitanti.

A ovist veni vagnata pi nu pizzuddu dû Mari Tirrenu, cunfina a ovist cu la Campania (Pruvincia di Salernu e Pruvincia di Avillinu), a nord cu la Pugghia (Pruvincia di Foggia, Pruvincia di Barletta-Andria-Trani e Pruvincia di Bari), a est cu la Pruvincia di Matera, a sud cu la Calàbbria (Pruvincia di Cusenza).

## Li cumuni
Abriola · Acerenza · Albanu di Lucania · Anzi · Armentu · Atella · Aviglianu · Balvanu · Banzi · Baragianu · Barili · Bella · Brienza · Brindisi Montagna · Calvellu · Calvera · Campumaggiuri · Cancillara · Carbuni · Castelgrandi · Castellucciu Nfiriuri · Castellucciu Supiriuri · Castelmezzanu · Castelsaracenu · Castronovu di Sant'Andrea · Cersosimu · Chiaromunti · Corletu Perticara · Episcopia · Fardella · Filiano · Forenza · Francavilla in Sinni · Gallicchiu · Genzanu di Lucania · Ginestra · Grumentu Nova · Guardia Perticara · Lagonegru · Latronicu · Laurenzana · Lauria · Lavellu · Maratea · Marsico Novu · Marsicoveteri · Maschitu · Melfi · Missanellu · Moliternu · Muntimiluni · Muntimurru · Muro Lucanu · Nemoli · Noepoli · Oppidu Lucanu · Palazzu San Girvasiu · Paternu · Pescopaganu · Picernu · Pietragalla · Pietrapertosa · Pignola · Putenza · Rapolla · Rapuni · Rioneru in Vulturi · Ripacandida · Rivellu · Roccanova · Rotonda · Ruoti · Ruvu dû Munti · San Chiricu Novu · San Chiricu Raparu · San Custantinu Albanisi · San Feli · San Martinu d'Agri · San Paolu Albanisi · San Sivirinu Lucanu · Sant'Angilu Li Fratti · Sant'Arcangilu · Sarconi · Sassu di Castalda · Satrianu di Lucania · Savoia di Lucania · Sinisi · Spinusu · Teana · Terranova di Pollinu · Titu · Tolvi · Tramutola · Trecchina · Trivignu · Vagliu Basilicata · Venosa · Vietri di Putenza · Viggianellu · Viggianu

Catigurìa:Basilicata
Putenza
Straticìa

Na **straticìa** eni nu pianu d'azzioni furmulatu ppi raggiunciri nu particulari ubbiettivu.
A palora straticìa avi cunnutazzioni militari, picchini diriva dâ palora greca ppi *isercitu*.

A straticìa eni diffirenti dâ tattica.
Nta na visiuni militari li tattichi janu a cchi fari ccu lu cumpurtamentu ca s'avissi a tèniri mentri si stapi ininzziannu l'azzioni mentri a straticìa avi a chi fàri nta lu truvari na rilazzioni di li diffirenti azzioni intrapresi.
Nta autri palori cchiu semprici, comu na battagghia eni purtata avanti eni na quistioni di tattica: si a battagghia avissi a ssiri cumbattuta o menu e quinni sulu sulu iniziarila eni na quistioni di straticìa.

A straticìa eni 'mpurtanti nta nu munzieddu di arii, di l'essiri capaci di sapìri a data isatta di na riunioni pulitica, di n'attivitati ricriativa di gruppu 'nta palestra o ppi mannari avanti n'agginzia cummirciali.
Ppa isempiu, l'ubbiettivu di n'agginzia putissi ssiri chidda di incrimintari li prufitti: a straticìa scigghiuta putissi ssiri chissa di inizziari na campagna pubbricitaria; imbistiri nta nu novu sistema nfurmaticu, o gghiustari li prezzi o dittagghiu.

## Straticìi ntâ tiurìa dei joca
Ntâ tiurìa dei joca, na *straticìa* s'arrifirisci a una di l'upziona ca nu jocaturi ppo scegghiri. Chissu stapissi a significari ca ogni jucaturi nta nu jocu nun-cuupirativu avi n'inziemi di straticìi pussibbili e eni ubbricatu a scegghiri ntra chissi.

Li straticii ntâ tiurìa dei joca ponu ssiri casuali o ditirminitistichi. Chissu significa ca nta certi joca lu jocaturi scegghi straticìi misti pinzati comu nu casu spiciali di straticii misti unni suli li prubbabbilitati 0 o 1 sunu assignati a l'azzioni.

Catigurìa:Jòcura
San Sergiu Papa di Palermu

**San Sergiu di Palermu** (Palermu, ? – Roma, 8 di sittèmmiru 701) fu Papa dâ Cresia.

## Biografìa
Sergiu nasciu a Palermu no VI seculu, di patri e matri origginari ra siria. Lu Papa Adeodatu II lu fici trasiri na Cresia Rumana, unni fici parti da “Scola di Cantura“, addivinendu spertu di cantu liturgicu, suprintendenti di cimiteri e ci fu affidata a Cresia di Santa Susanna. Fu apprizzatu assai pa so modestia e virtuti.

Quannu fu ura di eliggiri lu Papa, c’eranu du gruppa; unu guidatu du Viscuvu di Ravenna e l’avutru du cleru rumanu; i primi vulevanu l’arcidiacunu Pasquali, l’autri l’arcipreti Teodoru. Ma no 687 fu elettu Sergiu e fu l’ottantacinquesimu Papa. 
Lu ‘Mpiraturi Giustinianu II vuleva ca lu Papa accittassi li dicisioni du Cunciliu Trullanu specialmenti pu Dirittu Canonicu orientali e fari accussì du Papa unu cuntrullatu di Bisanziu. Sergiu nun accunsintiu. Lu 'Mpiraturi mannau lu protuspatariu Zaccaria di Ravenna pi arristallu, ma lu populu Rumanu ‘nsurgiu e addifinniu o Papa. 
Lu so puntificatu durau 14 anni (du 687 o 701) e na stu periudu arricchiu i Cresi di Roma, fici fari un munumentu a San Liuni Magnu quannu fici trasportari lu corpu du sagratu da Cresia dintra a Basilica di San Petru; appi a cummattiri l’eresia da simunia, vali a diri accattari i cosi sacri chi picciuli. Purtau a paci no Patriarcatu di Aquileia unni foru cuntrarii o Papa pi 140 anni. No 688 arrivau a Roma u re du Wessex Ceadwalla, ca addumannau o Papa di addivintari cristianu; lu Papa lu vattiò na Basilica du Latranu e ci misi nomu Petru.
Vosi ca na Santa Missa si cantassi pi tri voti “ Agnus Dei “, vali a diri Agneddu di Diu e istituiu 4 Prucissioni a Roma pi festi da Madonna. 
Muriu l’8 Settemmiri du 701 e fu sippillutu a San Petru.

## Cilibrazzioni
È cilibratu u 9 di settemmiri na Citati di Palermu, comu Patronu sicunnariu.

Sergiu di Palermu, papa
Sergiu di Palermu, papa
Sergiu di Palermu, papa
Khalil Gibran

**Khalil Gibran** (جبران خليل جبران o Jibrān Khalīl Jibrān) (Bsharri, 6 di jinnaru 1883 – Nova Yorki, 10 di aprili 1931) fu nu pueta, pitturi e filosufu libbanisi.
Li sa ginituri jerunu di riliggiuni cristiano-maronita e imigrarru nta li Stati Uniti; i so opiri s'addiffusiru fora di li cunfini.
A statu ntra li funnaturi assemi a Mikha'il Nu'ayma, dill' Associazzioni di li scritturi, puntu d'incontru di li litterati arabbi c'avieunu imigratu nta li Stati Uniti.
A so puisia a statu traduciuta nta cchiu ssai di vinti lincui, e addivinvintau nu mitu ppi li giovani ca cunzidirarru li su opiri comu briviari mistici.
Gibran circau di mèntiri assemi a civiltati uccidintali ccu chidda urientali.
Ntra li so opiri cchiu famusi: *[[Lu prufeta (libbru)|Lu Prufeta]]* e *Massimi spirituali*.

## Biuggrafia
### A giuvinezza ntô Libbanu
Khalil Gibran nasciu ntô Libbanu (ca a ddi tiempi era parti di l'Imperu Uttumanu), ntâ cittatidi Bsharri, ntô nord muntagnusu do paisi.
Ppi li cundizzioni pricarii da famigghia nun potti aviri na rucazzioni furmali, macari si na puocu ri parrini ci ficiru canusciri a Bibbia, a lingua siriaca e chidda lingua arabba.
Nta stu pirioddu Gibran accuminzau a sviluppai l'iedi ca ispirarunu li so primi travagghi comu *Lu Prufeta*.
Lu patri di Gibran, n'isatturi, vinni impriggiunati ppi piculatu e l'auturitati uttumani ci cunfiscarru tutti li so aviri, comu macari a casa ri famigghia prima di lassarilu iri nta lu 1894.
Mentri lu patri arristau nta lu Libbanu, a matri di Gibran, Kamila, addicidiu ri trasfiririsi chie li figghi (Khalil, i soru Mariana e Sultana, lu fratillastru Boutros/Pietro) ccu sa frati, ca già avìa imigratu nta li Stati Uniti (a Nov Yorki): partierru lu 25 giugnu 1895.

### Giuvinezza e rucazzioni statunitenzi
Subbitu duoppu c'arrivau a Nova Yorki, a famigghia si trasfiriu a Boston, unni a ddi tiempi vivìa a cuminitati siriana cchiu ranni di li Stati Uniti, cumpresi autri parienti; a matri accuminzau a travagghiari comu mirciaia 'mbulanti.
Di lu 30 sittiemmiri 1895 Gibran accuminzau a friquintari a so prima scuola a Boston, unni lu 'nzignanti d'angrisi u cumminciu a canciari lu sa nomu, Jibran Khalil Jibran, nta Kahlil Gibran.
Gibran s'ascriviu puoi a n'istitutu d'arti, unni mustrau na particulari inclinazzioni pô disignu, attirannu l'attinzioni dô futoocrafu, ca a ddi tiempi jera a l'avancuardia,, Fred Holland Day.
Gghia nta lu 1898 n'edituri pubbricava quarunu dei so disigna comu cupirtini.
Holland Day ci fici canusciri a scrittrici Josephine Peabody, ca cchiu tardu isircitau supra ri iddu n'infruenza bbona e stimulanti.

Gibran, Khalil
Gibran, Khalil
Gibran, Khalil
Gibran, Khalil
Varianza

Na statistica, a **varianza** è na misura delle dispersioni. È definita come u quadratu dâ deviazione standard, ca formula,


\sigma^2={\frac{1}{n}\sum_{i=1}^n(x_i-\overline{x})^2 }


Dove \overline{x} è a media aritmetica di un insieme di misure x_1,x_2,\dots,x_n.

La formula duna la varianza siddu tutti gli elementi degli insiemi sono x_1,x_2,\dots,x_n.

## La stima dâ varianza

Siddu l'elimenti di lu nsemi x_1,x_2,\dots,x_n sunnu sulu nu campiuni di nu nsemi assai cchiù granni, la formula dâ varianza è nu stimaturi chi nicessita di na currizzioni. La stima di la varianza ntrinsica di nu campiuni nisciutu di na certa distribbuzzioni di variabbili aliatoria è:


s^2={\frac{1}{n-1}\sum_{i=1}^n(x_i-\overline{x})^2 }


Catigurìa:Statìstica
Lu mugnaiu urlanti

***Lu mugnaiu urlanti*** jeni nu cuntu di lu scritturi finlandesi Arto Paasilinna.
Lu libbru fu traduciutu e pubbricatu nta lu 1981; ntî l'Italia a so prima edizzioni a statu ppi Iperborea nta lu 1997 e ppi Guanda nta lu 2003.
Nta lu 2008, Iperborea racciunciu a nona edizzioni.

## Lu fattu

Lu prutacunista di stu cuntu jeni Gunnar Huttunen n'omminu ca s'arricogghi di lu sud dâ Finlandia nta nu paisinu da Lapponia unni nudu canusci lu so passatu e unni si svorci l'ambientazzioni di lu rumanzu.

Huttunen jeni n'omminu vulintirusu ca ci avi n'obbiettivu: cunzari nu viecciu mulinu c'avia statu bbannunatu ri nu munzieddu ri tiempu.
Ntô cumplessu parissi nu travagghiu istinuanti, ca nudu avissu vulutu fari.

Catigurìa:Romanzi finlandesi
Catigurìa:Littiratura
Catigurìa:Finlandia
Variàbbili aliatoria

N statistica na **variabbili aliatoria** è na funzioni chi associa a n'elimentu di nu spazziu di iventi, nu nummiru, secunnu na certa distribbuzzioni di probbabilità.

## Esempiu

Lu tiru di du picciulu, dui voti. Pi ogni vota chi lu picciulu e' tiratu lu risurtatu po essiri *testa* (T) o *cruci* (C). Lu *spazziu di l'iventi* è \{TT, TC, CT, CC\}. La *variabbili aliatoria* chi ntiressa ntî stu casu è *X*, lu nummuru di testi uttinuti. La *distribbuzzioni di probabbilità* è allura:

\mbox{Pr}(X=0)=1/4

\mbox{Pr}(X=1)=1/2

\mbox{Pr}(X=2)=1/4

Catigurìa:Statìstica
Intirrucazzioni parramintari

A **'intirrucazzioni parramintari** eni na dummanna ca unu o cchiu parramintari fanu ô cuvernu o a nu sinculu Ministru ppi ssiri 'nfurmati si nu fattu o na nutizzia eni o veru o supra a pruvvidimenti ca lu cuvernu voli fari o gghia fici supra a quistioni.

A ddummanna verni furmulata ppi iscrittu e a risposta di lu Ministru 'ntirpillatu poti essiri scrittu o urali sicunnu quantu lu pallamintari ca 'nterruca u spicificau ca rici macari si voli aviri na risposta nta a Cummissioni Parramintari o nta l'Aula.

Lu cuviernu avi facultati di nun arrispunniri â sincula 'ntirrucazzioni ma avi a 'ndicari lu mutivu.
Na vota ca utteni na risposta lu 'ntirrucanti poti riplicari si si sienti suddisfatu o menu.
 
A 'ntirrucazzioni parramintari nzemi a 'ntirpirranza parramintari sunu li stigghi chiei quali lu Parlamentu svorgi a so ispizzioni e cuntrollu su nzocchi faci lu Cuviernu.

A diffirenza cunzisti nta lu fattu ca a 'ntirrucazzioni veni usata pp'aviri sulu 'nformazzioni supra a nu fattu spicificu mentri s'arricorri a l'interpillanza quannu si vonu aviri spiecazzioni e 'nfurmazzioni supra a questioni ca arricuardanu cumpurtamenti o 'ntinzioni e dunqui l'indirizzu puliticu dô Cuviernu.
Nzumma a sicunna ci avi nu pisu puliticu cchiu ranni e pi cchissu di solitu veni svolta nta l'Aula parramintari.

Lu stigghiu d'intirrucazzioni parramintari eni cuntimplati nta autri urdinamenti giuriddici iuropei e veni utilizzatu di lu Parramentu Iuropeo pp'anfurmarisi supra a li linii cuida e supra li finalitati supra a li quali s'abbasa lu travagghiu di li diversi cummissioni.

Catigurìa:Pulìtica
Cuvernu ùmmira

Lu **Cuvernu ùmmira** ('nta lincua ancrisi *[[w:en:shadow cabinet|shadow cabinet]]*) eni n'istituzzioni pulitica, prisenti nta certi sistemi parlamentari, costituiuta dô capu dill'upposizzioni, ca a diriggi, e di parramintari dill'upposizzione (li *ministri ompra*) 'ncaricati di sicuiri di vicinu, propriu comu n'ompra (di cui veni lu nomi), l'attivitati di li currispunnenti ministri dô cuviernu 'n carica.
Compitu di lu cuviernu ombra eni svorgiri n'azzioni critica versu li dicisioni di lu cuviernu 'n carica, prupuiennu 'lternativi.
Di solitu se lu partitu o a coalizzioni d'upposizzioni binci li elizzioni, lu capu dill'upposizzione addivienta primu ministru e li miembri dô cuviernu ombra sinni vanu a uccupari li currispunnenti posta nta lu cuviernu 'n carica.

Di lu cuvernu ombra sinni parrau pa prima vota nta Gran Britagna e s'addiffusi ntê li culonii britannichi (comu all'India, lu Canada, l'Australia, a Nova Zilanda, autri stati di lu Commonwealth ecc.) e, in secuitu, macari nta autri paisi ccu sistemi bipartitici o, quantumenu, bipulari .
Nta ogni casu, mentri nta l'urdinamenti ricunnucibbili a lu cusiddettu "sistema Westminster" lul capu dill'opposizzioni e lu so cuvernu ombra janu dirittu a nu *status* ufficiali, nta autri sistemi di cuviern eni, di solitu, sulamenti n'organismu 'nternu di partitu.

Nta certi partiti (comu ad isempiu lu Partitu Labburista britannicu e chiddu australianu) li membri ro cuviernu ombra sunu iletti di lu gruppu parramintari e lu capu dill'opposizzioni si limita a distribburi l'incarichi.
Nta autri partiti, mmèci, lu capu dill'upposizzioni sei scegghi iddu li membri di lu cuvernu ombra.

In Italia a formula di lu cuvernu ombra a usau lu Partitu Cumunista Italianu di Achille Occhetto nta lu giugnettu di lu 1989, in occasioni di la crisi di lu cuviernu De Mita ca si cunciuriu cca a furmazzioni di lu sestu cuvernu Andreotti.
Occhetto arrispunniu ca furmazzioni di lu Cuvernu ombra di lu Partitu Cumunista Italianu, ciamatu a criticari a maggiuranza pentapartitica. 
Stu tintativu, ca puoi nun ciappi furtuna ppa mancata difinizzioni dei rapporta ntra partitu e cuvernu ombra, nun sa firau a ppruduciri, cumunqui, mutificazzioni nta li riculamenti parlamintari di li dui Camiri.
'N secuitu a li ilizziona binciuti di PDL alli ilizzioni pulitichi di lu dill'aprili 2008, lu cuvernu ombra a statu prupostu attorna di lu PD Walter Veltroni, ca lu 9 maggiu u prisintau ricalcannu lu schema di ripartizzioni di li cumpitenzi d lu cuvernu Berlusconi IV, dannu vita a lu Cuvernu ombra di lu Partitu Dimucraticu.
Sabbatu 21 frivaru 2009, 'n secuitu a li dimissioni di Walter Veltroni, si fici na riunioni di lu Pd unni vinni vutatu Dario Franceschini comu a lu so succissuri.
Franceschini addichiarau ca lu Guvernu Ombra avìa finutu.

Catigurìa:Cuvernu
Ibn Yünus as-Saqali

**Ibn Yünus as-Saqali** (mortu ntô 1059 o 1061), sicilianu comu lu nomu lu dici, fu n'espunenti dâ scola malikita. Forsi si po idintificari cu **Muhammad ibn 'Abdullah** canusciutu comu **Ibn Yusuf as-Siqilli**, auturi di *al-Jami' *. Scrissi puru nu cummentu â *Mudawanna*, unni è cuntinuta na discussioni giuridica supra la quistioni dî *waqf*, li legazzioni fatti a n'òpira di pùbbrica utilitati.

## Liami sterni

*Lista di appartinenti â scola malakita 
*Rainer Osswald, ''Pactane sunt servanda'' N'autra lista di appartinenti â scola malakita 

## Bibbliografìa

*Gilbert Paul Verbit, *The Origins of the Trust*, Xlibris Corporation, 9 sept. 2002.

Catigurìa:Biografìi
Catigurìa:Àrabbi di Sicilia